| Čikitoso provincija*Provincia Chiquitos* |
| --- |
| 

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** | Bolivijos vėliava Bolivija |
| **Departamentas** | Santa Kruso departamentas |
| **Administracinis centras** | San Chose de Čikitosas |
| **Savivaldybių** | 3 |
|  |
| **Gyventojų** (2001) | 60 359 |
| **Plotas** | 36 980 km² |
| **Tankumas** (2001) | 1,63 žm./km² |

**Čikitoso provincija** (isp. *Provincia Chiquitos*) – viena iš penkiolikos Santa Kruso departamento provincijų, esanti centrinėje departamento dalyje, Bolivijoje. Provincijos sostinė San Chose de Čikitosas.

Provincija kartu su Njuflo de Čaveso, Chosė Migelio de Velasko, Anchelo Sandovalo, Germano Busčo, Gvarajoso provincijomis sudaro vadinamąją Gran Čikitanijos teritoriją (isp. *Gran Chiquitania*).

Provincija priklauso regionui, kuriame XVIII amžiuje buvo vykdomos jėzuitų redukcijos. Išlikusios 6 bažnyčios 1990 m. buvo įtrauktos į UNESCO pasaulio paveldo sąrašą kaip Čikitų jėzuitų misijos. Viena iš jų yra provincijos sostinėje San Chosė de Čikitos.

Istorija
--------

Provincija pavadinta pagal vieną iš didžiausių regione gyvenančių tautų – čikitanus. Žodis *chuiquitanos* arba *chuiquitos* yra ispaniškos kilmės ir reiškia *mažyčiai*. Jį pradėjo naudoti ispanų konkistadorai, kuomet atvykę regione pamatė mažytes vietinių indėnų trobelių duris.

Provincija buvo įkurta kartu su Santa Kruso departamentu 1826 sausio 26 d. Iki XIX amžiaus paskutinio dešimtmečio provincija apėmė visą regioną, vadinamą Čikitanija (isp. *Chiquitania*), kuris vėliau buvo padalintas į Njuflo de Čaveso, Chosė Migelio de Velasko, Anchelo Sandovalo, Germano Busčo ir Gvarajoso provincijas.

Geografija
----------

Šiaurėje Čikitoso provincija ribojasi su Chosė Migelio de Velasko ir Njuflo de Čaveso provincijomis, vakaruose su Andreso Ibanjeso provincija, pietuose su Kordiljeros provincija, rytuose su Germano Busčo ir Anchelo Sandovalo provincijomis.

Du trečdaliai provincijos teritorijos išsidėstę lygumoje (isp. *Llanos de Chiquitos*), kita dalis kalvotoje vietovėje. Vidutinis aukštis – 296 metrai. Lygumoje yra tankūs miškai. Šis regionas labai palankus žemės ūkiui, gyvulininkystei ir miškininkystei. Provincijoje gausu upių. Dalis priklauso *Río Parapetí* baseinui ir jos suformuoja šiaurinę šlapynės *Bañados de Izozog* dalį, kurios pabaigoje yra *Concepción* lagūna.

Provincijos vidutinė metinė temperatūra 25,4 °C. Vidutinis kritulių kiekis 1040 mm.

Demografija
-----------

Čikitoso provincijos gyventojai (60 359 gyv.) sudaro 2,97 % visų departamento gyventojų. 43,5 % provincijos gyventojų gyvena miestuose ir 56,5 % kaimuose.

Didžiausi provincijos miestai:

* Puerto Suaresas (11 594 gyv.)
* Roborė (9 919 gyv.)
* San Chose de Čikitosas (9 211 gyv.)
* Pailonas (7 126 gyv.)

52,94 % provincijos gyventojų yra vyrai, 47,06 % moterys. 47,91 % gyventojų yra jaunesni negu 16 metų.

Čikitoso regione priskaičiuojama apie 20 skirtingų etninių grupių. Pagal 2001 metų surašymo duomenis 39,30 % provincijos gyventojų save priskiria čikitanams, 6,77 % kečujams, 2,16 % aimarams, 4,36 % kitoms indėnų tautoms, tarp jų gvaraniams, *mojeño*. 47,41 % gyventojų nepriklauso jokioms indėnų tautoms.

Didžioji provincijos gyventojų dirba žemės ūkio, gyvulininkystės ir miškininkystės sektoriuje (46,72 %).

Administracinis suskirstymas
----------------------------


**San José de Chiquitos**
**Pailón**
**Roboré**

Provincija padalinta į 3 savivaldybes:

| Savivaldybė | Plotas | Gyventojų skaičius | Gyventojų tankumas |
| --- | --- | --- | --- |
| San Chose de Čikitosas | 19 257 km² | 16 599 (27,5 %) | 0,86 gyv./km² |
| Pailonas | 10 253 km² | 28 520 (47,25 %) | 2,78 gyv./km² |
| Roborė | 7 469 km² | 15 240 (25,25 %) | 2,04 gyv./km² |
|

Šaltiniai
---------

1. ↑  Santa Kruso departamento statistika. Bolivijos nacionalinis statistikos institutas (2001) Archyvuota kopija 2009-04-19 iš Wayback Machine projekto.
2. ↑  Čikitoso provincijos savivaldybės Archyvuota kopija 2009-05-11 iš Wayback Machine projekto.
3. ↑  Gyventojų statistika. Bolivijos nacionalinis statistikos institutas (2001) Archyvuota kopija 2008-11-18 iš Wayback Machine projekto.

Nuorodos
--------

* Čikitoso provincijos žemėlapis Archyvuota kopija 2009-02-08 iš Wayback Machine projekto.
* Čikitoso provincija **(**isp.**)**

  



| Santa Kruso departamento provincijos | Santa Kruso departamento vėliava |
| --- | --- |
| Andres Ibanjesas | Anchel Sandovalis | Čikitosas | Kordiljera | Florida | German Busčas | Gvarajosas | Ičilas | Ignasijo Varnesas | Chosė Migel de Velaskas | Manuel Marija Kabaljeras | Njuflo de Čavesas | Obispo Santistevanas | Sara | Valjegrandė |